**Hapet thirrja për mobilitet (bursë) stafi të UPT-së,**

**në kuadër të Marrëveshjes KA1 të Programit Erasmus +**

**në TH Köln – University of Applied Sciences, Gjermani**

Në kuadër të programit Erasmus + dhe marrëveshjes KA1 bilaterale, është hapur thirrja për aplikim për bursë për mobilitet për stafin administrative te Universitetit Politeknik të Tiranës ( Fakulteti Inxhinierise Mekanike ) , në **TH Köln – University of Applied Sciences, Gjermani**

# Lloji i mobilitetit përfshin: Shkëmbimin e stafit administrative për trajnim.

**Fusha e trajnimit:** Staf administrativ.

# Kohëzagjatja e bursës: 5 ditë + 2 ditë udhëtimi

**Numri total i stafit**: 3

**Dokumentat e nevojshme për aplikim:**

* CV;
* Letër motivimi (në gjuhën angleze);
* Kopje e Pasaportës;
* Diploma e nivelit të fundit të studimeve;
* Çertifikata e gjuhës së huaj (Niveli minimal i gjuhës angleze B2);
* Aprovim nga drejtuesi i njesise kryesore ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Letra konfirmuese nga universiteti pritës\*\*;
* Dokumenti i Mobility Agreement (Staff Mobility for Training) për stafin në universitetin pritës\*\*\*.

*\*Plani i mobilitetit për, trajnim (training), si dhe periudha e propozuar e mobilitetit për stafin administrativ , duhet të aprovohet/firmoset paraprakisht nga drejtuesi I njeise kryesore ( Dekani) ku aplikani bën pjesë.*

\*\**Kandidatët që do të aplikojnë për të qenë pjesë e mobiliteteve si staf administrative në universitetin pritës, paraprakisht duhet të kenë aprovimin nga universitetin pritës (Dekan/Titullar Departamenti ose drejtuesi Projektit për kryerjen e aktivitetit gjatë periudhës së mobilitetit. Ai/ajo do të duhet t’ju dërgojë një dokument paraprak aprovues, të cilin do të duhet ta bashkangjisni me dokumentet e tjera për aplikimin tuaj.*

\*\*\* *Mobility Agreement for Training (trajnim) për stafin administrative është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga drejtuesi I njesise kryesore , sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

***Afati për aplikim, pranë Drejtorisë së Komunikimit dhe Koordinimit në UPT: Deri më 15 Gusht 2023***

Për informacione shtesë në lidhje me procesin e aplikimit në UPT mund të kontaktoni në email: abeqo@upt.al ose rkodra@upt.al .